ओह् गोआ पुज्जा तां उसी पता लग्गा जिस अजैंट गी पार्सल देइयै चैक लैना ऐ ओह् कुसा स्मगलिंग दे मामले च जेला च ऐ। ओह् सोचें पेई गेआ जे केह् करै; पार्सल वापस लेई जाग तां होई सकदा ऐ अब्दुल कादिर नराज होई जा, ते उसी मिलने आला ज्हार रपेआ बी नेईं मिलै। उन्न उत्थूं दी मार्केट गी बनझाना शुरू कीता। पुच्छ-गिच्छ करदा ओह् कलीनें दे सारें कशा बड्डे बापरी कोल जाई पुज्जा। बपारी ने कलीनें दी कुआल्टी दिक्खियै 40 ज्हार रपेआ आफर कीता। गुल्ले ने पंजाएं दा ताकाज़ा कीता। खीर पंजतालिएं पर सौदा तै होआ। वापस आइयै उन्न 30 ज्हार अब्दूल कादिर गी दित्ते, ते 15 अपने कोल रक्खी ले। अपना ज्हार रपेआ बक्खरा रखाई लेआ।